**Pressemeddelelse:**

Kulturskoler i Nordjylland

Fredag 19. november 2018

|  |
| --- |
| Nordjysk Ungdomssymfoniorkester (NUS) samles til stævne i Sindal |
|  |
| **I weekenden 26.-27. januar mødes omkring 80 børn og unge orkestermusikere fra Nordjyllands Ungdomssymfoniorkester til et weekendstævne i Sindal. Ved stævnet får Nordjyllands Ungdomssymfoniorkester desuden besøg af MusikSak fra Aarhus, og alle spiller med søndag, når stævnet kulminerer med en stor koncert.** |
|  |
| Dirigenten er ved dette stævne Samuel Matus, som El Sistema dirigent fra Guatemala. El Sistema er et princip inden for orkesterskoler, der er baseret på værdier som selvværd, fællesskab og tillid. Vært for stævnet er Hjørring Musiske Skole, som til hverdag arbejder med El Sistema-værdierne i deres YoungCare Orkester, som er en stor succes, både musikalsk og på det personlige plan for de unge musikere.  Det er Kulturskoler i Nordjylland (KiN), der står bag Nordjyllands Ungdomssymfoniorkester, og stævnerne går på tur mellem de nordjyske musik- og kulturskoler. Stævnet giver de unge orkestermusikere den fantastiske oplevelse af at være en del af et større symfoniorkester, så de rigtigt fornemmer lyden fra de mange instrumenter. Men det er også det sociale der trækker, for de unge musikere hygger sig rigtig meget sammen, og mange af dem kommer igen og igen.    På repertoiret er blandt andet Brahms, Haydn og Strauss, og stævnet afsluttes på sædvanlig vis med en stor koncert, som afholdes i Sindal Hallen søndag kl 14. Der er gratis adgang for alle. |
|  |

# Kontakt

For yderligere informationer, før og under stævnet, kontakt Lasse Bomann, Hjørring Musiske Skole, på tlf. 2679 4304 eller orkesterkoordinator Deborah Josephson på 2646 8813.

# Fakta

* prøver og koncert: Sindal hallen, [Islandsgade 22, 9870 Sindal](https://maps.google.com/?q=Islandsgade+22,+9870+Sindal&entry=gmail&source=g)
* tjek ind og overnatning: Sindal skole, [Islandsgade 21, 9870 Sindal](https://maps.google.com/?q=Islandsgade+21,+9870+Sindal&entry=gmail&source=g)
* NUS – Nordjyllands Ungdomssymfoniorkester – henvender sig til alle unge i regionen, som spiller et orkesterinstrument, og som har spillet i flere år. Ved NUS-stævnerne har eleverne mulighed for at deltage i et fuldt udbygget symfoniorkester. Der afholdes tre årlige weekendstævner i NUS-regi samt et sommerstævne på 5 dage.
* NUS er et produkt af det unikke samarbejde mellem de 10 musik- og kulturskoler i Region Nordjylland og er støttet af ”Den regionale Kulturaftale”. Lær mere om Kulturskoler i Nordjylland [her](https://www.youtube.com/watch?v=GihEfLWCpJA).
* Du kan læse mere om NUS i vores flyer, som du finder her: [NUS-flyer](http://kulturskolerinordjylland.dk/wp-content/uploads/NUS-flyer_ENDELIG.pdf). Du kan også se [en lille video](https://www.youtube.com/watch?v=BiXiSJ4XZpg) , hvor nogle af dem fortæller om, hvorfor de bare er vilde med NUS!

Læs mere om ungdomsorkestret og om dette stævne på [www.kulturskolerinordjylland.dk](http://www.kulturskolerinordjylland.dk)